राजस्थान की तर्ज पर आंध्र प्रदेश ने भी पेट्रोल और डीजल पर टैक्स में कटौती का ऐलान किया है। राज्य विधानसभा में यह ऐलान करते हुए मुख्य मंत्री एन चंद्रबाबू नायडू ने कहा कि केंद्र फ्यूल पर लेवी लगाकर भारी रेवेन्यू हासिल करता है, लेकिन आम आदमी पर बोझ कम करने के लिए मामूली कटौती करता है। राज्य दोनों फ्यूल पर फिलहाल 31 फीसदी वैट के साथ ही 4 रुपए प्रति लीटर अतिरिक्त टैक्स वसूल रहा है। राज्य के कमर्शियल टैक्स डिपार्टमेंट के एक अधिकारी ने कहा कि अब 2 रुपए प्रति लीटर एडीशनल टैक्स कंपोनेंट में कमी की जा रही है। इस क्रम में राज्य में पेट्रोल घटकर 84.71 और डीजल 77.98 रुपए प्रति लीटर हो जाने का अनुमान है।